# \\dinara\DEUFAP\5. SF 2014-2020\Vidljivost i informiranje\Dokumenti o vidljivosti\grafički standard\MRRFEU prioritetne osi\elementi\MRRFEU pasice s logotipima\MRRFEU pasica logotipi M\MRRFEU pasica logotipi M RGB.png

# *Ovaj poziv se financira iz Europskog fonda za regionalni razvoj*

# Ključni elementi Studije izvedivosti s analizom troškova i koristi

Studija izvedivosti s analizom troškova i koristi treba sadržavati obrađene sljedeće elemente:

1. **Sažetak -** uključuje naziv prijavitelja, naziv projekta, sektor i područje utjecaja, opis upravljačke strukture, vrijednost projekta;
2. **Uvod u projekt -** treba sadržavati detaljan opis projekta, autora studije izvedivosti, obuhvat izvješća i poveznice s drugim projektima, korištenu metodologiju pri izradi Studije izvedivosti, dosljednost s EU i nacionalnim strateškim dokumentima, sažetak predloženih rezultata projekta i ciljeve;

# Socio-ekonomski kontekst - treba sadržavati objašnjenu lokaciju projekta s obavezno navedenim katastarskim česticama na kojima će se provoditi projekt, geografski i demografski aspekt, socio-ekonomsku pozadinu (regionalne i nacionalne društveno-ekonomske karakteristike relevantne za projekt, izvore financiranja institucije prijavitelja i njezin proračun);

1. **Organizacijska reforma -** treba opisati kako će se kroz organizacijsku reformu omogućiti institucionalna reforma IRI sektora odnosno poboljšanje funkcioniranja kroz neformalne i formalne procese organizacijske strukture. Organizacijska reforma podrazumijeva cjelovitu viziju koja obuhvaća cijelu instituciju prijavitelja, podrazumijeva definirani program, misiju i upravljanje te može obuhvaćati aspekte kao što su ustrojavanje novih organizacijskih jedinica, efikasnija podjela ljudskih kapaciteta unutar institucije, izmjene u unutarnjem ustrojstvu institucije u smislu donošenja novih organigrama, planova rada i/ili slično. Cilj reforme je da institucija postane učinkovitija s obzirom na ljudske resurse, korištenje istraživačke opreme, prijave kompetitivnih projekata, otvorenost tj. suradnju s domaćim i inozemnim institucijama i istraživačima te konkurentnija u suradnji s javnim i/ili privatnim sektorom za potrebe gospodarstva i društva, te da se poboljšaju kvaliteta, opseg i relevantnost istraživačkih aktivnosti.
2. **Intervencijska logika** - treba sadržavati analizu usporedive istraživačke infrastrukture dostupne na lokalnoj, nacionalnoj i EU razini, opis vrste istraživanja koju korisnik obavlja. Važno je utvrditi postojeće istraživačke resurse u predloženom području istraživanja i usklađenost s kapacitetima i planiranim učinkom predložene infrastrukture, strategiju istraživanja i razvoja, ciljeve projekta i rezultate projekta te realno prikazane i objašnjenje pokazatelje neposrednih rezultata i pokazatelje rezultata. Opisati usklađenost s EU i nacionalnim strateškim dokumentima (Strategija Europa 2020[[1]](#footnote-1), Operativni program ''Konkurentnost i kohezija''[[2]](#footnote-2), Strategija pametne specijalizacije Republike Hrvatske za razdoblje 2016.-2020.[[3]](#footnote-3), Plan razvoja istraživačke i inovacijske infrastrukture u Republici Hrvatskoj[[4]](#footnote-4) te Strategija obrazovanja, znanosti i tehnologije[[5]](#footnote-5)), usklađenost sa strategijom institucije prijavitelja i objašnjenu povezanost s horizontalnim politikama EU (npr. održivi razvoj, jednake mogućnosti, energetska učinkovitost i sl.);
3. **Analiza potreba (Ponuda i potražnja za neposredne rezultate projekta) -** treba uključivati analizu očekivane potražnje, opis konkurencije, procjenu potencijalnog korištenja znanstvene infrastrukture od strane akademske zajednice i od strane industrije (gospodarskih subjekata), sadržavati opis ciljanih grupa korisnika (studenti, istraživači, nekomercijalne i komercijalne istraživačke institucije i industrija); poželjno je kao Prilog Studiji izvedivosti priložiti pisma namjere, dokaze o suradnji i sl.
4. **Tehnička analiza -** uključujeanalizu opcijakoja ima za cilj usporediti situaciju sa i bez projekta, identifikaciju alternative, treba obuhvatiti odabranu tehnologiju, kapitalne investicije, tehnološke kapacitete, veličinu usluge, analizu tržišta, inpute vezane za materijal i energiju, utjecaj na okoliš;
5. **Ljudski potencijali -**  trebauključivati opis strukture upravljanja, radne/operativne snage, godišnje troškove i sl., opis članova projektnog tima (stručnost i (istraživačke) aktivnosti za koje će biti zaduženi tijekom provedbe projekta) – vrijedi za projekt pripreme IRI infrastrukturnog projekta, te, u mjeri u kojoj je moguće, za infrastrukturni projekt (ako je moguće navesti i istraživačke aktivnosti kojima će se baviti po završetku infrastrukturnog projekta);
6. **Plan provedbe projekta -** treba sadržavati opis zadataka i aktivnosti, raspored, održavanje i buduće perspektive;
7. **Financijska analiza -** treba sadržavati vijek projekta, opis investicijskih troškova, prihode, izvore financiranja i financijske rezultate projekta;
8. **Socio-Ekonomska analiza troškova i koristi -** treba sadržavati konverziju tržišnih u ekonomske cijene, analizu društvenih troškova, kvantifikaciju društvenih koristi, ostale indirektne učinke, diskontiranje procijenjenih troškova i koristi te pokazatelje ekonomskih učinaka;
9. **Analiza rizika -** treba sadržavati analizu osjetljivosti, procjenu rizika, upravljanje i načine smanjenja/uklanjanja rizika**;**
10. **Metodologija s opisnim planom korištenja istraživačkih kapaciteta** odnosno koliko će radnih sati predmetnog subjekta (laboratorija, centra, ustrojstvene jedinice)[[6]](#footnote-6) za sve godine od funkcionalnosti opreme do isteka roka za njezinu amortizaciju biti utrošeno na neekonomske i pomoćne ekonomske djelatnosti uz naznaku koje su to pomoćne ekonomske aktivnosti.[[7]](#footnote-7)
11. **Za troškove/usluge za koje ne postoji tržišno natjecanje** opisati način na koji su utvrđene cijene.

|  |
| --- |
| ***Napomena*:** Važno je da u Studiji izvedivosti budu obrađene sve gore navedene cjeline, a sadržaj Studije izvedivosti prijavitelj može sam odrediti! |

1. <https://mzo.hr/sites/default/files/migrated/europa-2020.pdf> [↑](#footnote-ref-1)
2. [https://strukturnifondovi.hr/wp-content/uploads/2017/05/OPKK-2014.-2020.-tehničke-izmjene.pdf](https://strukturnifondovi.hr/wp-content/uploads/2017/05/OPKK-2014.-2020.-tehni%C4%8Dke-izmjene.pdf) [↑](#footnote-ref-2)
3. <https://mzo.hr/sites/default/files/migrated/strategija_pametne_specijalizacije_rh_2016_2020.pdf> [↑](#footnote-ref-3)
4. <https://mzo.hr/sites/default/files/migrated/plan_razvoja_istrazivacke_infrastrukture_u_rh.pdf> [↑](#footnote-ref-4)
5. <http://narodne-novine.nn.hr/clanci/sluzbeni/2014_10_124_2364.html> [↑](#footnote-ref-5)
6. Predmetni subjekt se odnosi na npr. laboratorij, centar, zavod, ustrojstvenu jedinicu u okviru koje se oprema kupuje. Ako sama oprema koja se kupuje može biti zasebno shvaćena kao predmetni subjekt tj. da svrha rada te opreme ne ovisi o drugoj opremi tj, nije sastavni dio veće cjeline onda bi se oprema mogla smatrati predmetnim subjektom za izračun kapaciteta. U suprotnom ako će oprema koja se planira nabaviti u okviru ovog Poziva biti dio cjeline (tj. da ovisi o radu druge opreme ili će se za svrhu istraživanja koje se provodi koristi kao dio cjeline) onda se ta cjelina uzima kao predmetni subjekt. [↑](#footnote-ref-6)
7. U skladu s Prilogom 4 ekonomske aktivnosti mogu biti isključivo pomoćne, što znači da trebaju biti izravno povezane s radom istraživačke/ znanstvene organizacije i neophodne za taj rad ili neodvojivo povezane s njihovom glavnom neekonomskom upotrebom, te opseg aktivnosti mora biti ograničen. To je slučaj ako ekonomske djelatnosti troše potpuno jednake inpute (primjerice materijal, oprema, radna snaga i fiksni kapital) kao i neekonomske djelatnosti, a kapaciteti koji se svake godine dodjeljuju tim ekonomskim djelatnostima ne premašuju 20% ukupnih godišnjih kapaciteta predmetnog subjekta. [↑](#footnote-ref-7)